Prihláška na kurz ľudového tanca FOLK & ROCK pre ženy ZAČIATOČNÍČKY

FOLK & ROCK prináša jedinečnú fúziu tradičného slovenského ľudového tanca a jeho štylizovanej podoby, za sprievodu ľudovo-modernej a rockovej hudby. Výsledkom je originálna a energická forma pohybu, ktorá prepája minulosť so súčasnosťou. Kurz pre začiatočníčky je určený ženám vo všetkých vekových kategóriách, ktoré nemajú žiadne, alebo len minimálne predchádzajúce skúsenosti s ľudovým tancom.  Ak sa chceš prísť odreagovať po práci, škole alebo iných každodenných povinnostiach, naučiť sa pritom niečo nové a vybudovať si výbornú kondíciu v príjemnom kolektíve žien, tento kurz je práve pre teba!  


Benefity kurzu
· Získaš nové poznatky a tanečné skúsenosti v oblasti ľudového tanca – pri výučbe tanečných motívov a tancov z vybraných tanečných regiónov Slovenska (Podpoľanie, Myjava, Goral, Zemplín, Liptov a ďalšie)
· Zlepšíš svoju kondíciu 
· Posilníš celý pohybový aparát 
· Získaš nové zážitky v príjemnom kolektíve žien
· Získaš 20% zľavu na celý nový trojmesačný kurz, ako aj ďalšie zľavy na tanečné workshopy a iné podujatia organizované FOLK & ROCK


Dôležité informácie
Miesto konania kurzov: 
Račianska 77, Bratislava 

Dátum a čas konania kurzov: 
Každú stredu v týždni od 23.9.2026 – 25.11.2026 (10 lekcií),  v čase od 20:00 – 21:00
Cena kurzu:
80 eur – 10 lekcií (možnosť polovičného kurzu: 40 eur – 5 lekcií)
Úhradu v sume 80 alebo 40 eur za kurz FOLK & ROCK je potrebné vykonať do 5 dní od vyplnenia prihlášky a to bankovým prevodom na bankový účet: 
SK95 1100 0000 0026 2947 6152  
Do poznámky: meno a priezvisko


Čo si so sebou priniesť na lekcie kurzu?
- oblečenie na cvičenie, v ktorom sa budeš cítiť dobre
- tenisky alebo tanečné topánky na ľudový tanec (sneakers)
- malý uteráčik (v prípade potreby)
- fľašu s vodou
Pred každou tanečnou lekciou si u nás môžeš zapožičať tanečnú sukničku, alebo si priniesť svoju vlastnú.


Prihláška na kurz FOLK & ROCK
Vyplnením a odoslaním prihlášky potvrdzujem, že som bola oboznámená so všetkými dôležitými informáciami ohľadom kurzu ľudového tanca FOLK & ROCK pre ženy – začiatočníčky a zároveň súhlasím / nesúhlasím so zverejňovaním fotografií a videozáznamov z hodín kurzu, za účelom propagácie kurzov FOLK & ROCK na sociálnych sieťach, webovej stránke a propagačných plagátoch. 

Meno a priezvisko: 

Kontaktný email:

Telefónne číslo:

Dátum vyplnenia prihlášky: 
